



Parlamentul  României

Camera  Deputaţilor
	Comisia pentru mediu şi echilibru ecologic

        Nr.4c-27/245/2018

	
	Comisia pentru administraţie publică şi amenajarea teritoriului 
Nr. 4c-6/232/2018


Bucureşti, 27.06.2018                                                                                      
BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.20/2018 pentru completarea art.5 din Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, trimis Comisiei pentru mediu şi echilibru ecologic și Comisiei pentru administraţie publică şi amenajarea teritoriului pentru examinare pe fond, cu adresa nr.PL-x.282 din 08 mai 2018.
   PREŞEDINTE,                                                           VICEPREŞEDINTE,
             Ion CUPĂ                                                                      Ion CĂLIN 

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.20/2018 pentru completarea art.5 din Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice
În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic și Comisia pentru administraţie publică şi amenajarea teritoriului au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.20/2018 pentru completarea art.5 din Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, transmis cu adresa nr. PL-x. 282 din 7 mai 2018, înregistrat cu nr.4c-27/245 din 8 mai 2018, respectiv cu nr. 4c-6/232 din 7 mai 2018.
Senatul, în calitate de primă Cameră sesizată, a adoptat proiectul de lege în şedinţa din 2 mai 2018.
Proiectul de lege are ca obiect de reglementare completarea dispoziţiilor art.5 din Ordonanţa Guvernului nr.80/2001, prin instituirea unei excepţii de la aplicarea măsurii prin care se interzice autorităţilor şi instituţiilor publice să achiziţioneze autoturisme, cu capacitate cilindrică mai mare de 1.600 m3 al căror preţ nu poate depăşi contravaloarea în lei a sumei de 18.000 euro inclusiv TVA. Astfel, proiectul de lege prevede posibilitatea autorităţilor şi instituţiilor publice de a achiziţiona autoturisme, cu un preţ de până la 35.000 euro în echivalent în lei, inclusiv TVA, cu condiţia ca această achiziţie să se realizeze în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante din punct de vedere energetic, finanţat din Fondul pentru mediu.
La întocmirea prezentului raport comun Comisiile au avut in vedere avizul favorabil al Consiliului Legislativ (nr.233/21.03.2018) și avizul favorabil al Comisiei pentru buget, finanţe şi bănci (nr. 4c-2/387/13.06.2018).

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare, comisiile sesizate în fond au examinat proiectul de Lege, sus menţionat, în şedinţe separate. 
Membrii Comisiei pentru administraţie publică şi amenajarea teritoriului au examinat proiectul de lege în şedinţa din 30 mai 2018. La lucrările Comisiei au fost prezenți 21 deputați din totalul de 24 membri ai comisiei.  
Membrii Comisiei pentru mediu şi echilibru ecologic au examinat proiectul de Lege în şedinţa din 19 iunie 2018. Din numărul total de 17 membri ai Comisiei au participat la şedinţă 13 deputaţi.
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la dezbaterea proiectului de Lege au fost prezenți, în calitate de invitați din partea Administrației Fondului pentru Mediu,  domnul Cornel Brezuică, președintele și domnul Dorin - Octavian Corcheș, vicepreședinte.
În urma examinării proiectului de Lege şi a opiniilor exprimate, membrii celor două comisii au hotărât, cu majoritate de voturi, adoptarea privind aprobarea Ordonanţei de urgenţă a Guvernului nr.20/2018 pentru completarea art.5 din Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu amendamente admise redate în anexa care face parte integrantă din prezentul raport.

În raport de obiectul şi conţinutul reglementării, proiectul de lege face parte din categoria legilor ordinare.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

   PREŞEDINTE,                                                           VICEPREŞEDINTE,

             Ion CUPĂ                                                                      Ion CĂLIN 
SECRETAR,                                                                        SECRETAR,
Petru FARAGO                                                                 Angelica FĂDOR
Consilier parlamentar, Andreea Negulescu                                           Consilier parlamentar, Elena Hrincescu                               

Anexa

A M E N D A M E N T E    A D M I S E 

	Nr.

crt
	Text ORDONANŢĂ DE URGENŢĂ nr. 20 din 21 martie 2018


	Text Senat
	Amendamente propuse
	Motivarea amendamentelor propuse

	1.
	
	Titlul Legii

LEGE

privind aprobarea Ordonanței de urgență a Guvernului nr.20/2018 pentru completarea art. 5 din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice
	          Nemodificat
	

	2.
	 
	Articol unic. – Se aprobă Ordonanța  de Urgență a Guvernului nr. 20 din 21 martie 2018 pentru completarea art. 5 din Ordonanța Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, publicată în Monitorul Oficial al României, Partea I, nr. 259 din 23 martie 2018.
	Articol unic. – Se aprobă Ordonanța  de Urgență a Guvernului nr. 20 din 21 martie 2018 pentru completarea art. 5 din Ordonanța Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, publicată în Monitorul Oficial al României, Partea I, nr. 259 din 23 martie 2018, cu următoarea modificare:
Autor: Florin - Claudiu Roman, deputat Grupul parlamentar al PNL
	Instituţiile menționate ocupă poziții la cel mai înalt nivel al administrației publice centrale, au o activitate complexă și obligații care impun o dotare corespunzătoare a parcului auto propriu. În acest context, activitățile curente și obligațiile acestora presupun asigurarea unor mijloace de transport adecvate, motiv pentru care se impune stabilirea necesităților de dotare prin normative proprii, specifice fiecărei instituții dintre cele enumerate.

	3.
	ORDONANŢĂ DE URGENŢĂ 

pentru completarea art. 5 din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice
	
	Nemodificat
	

	4. 
	ARTICOL UNIC

 După alineatul (92) al articolului 5 din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, publicată în Monitorul Oficial al României, Partea I, nr. 542 din 1 septembrie 2001, aprobată cu modificări prin Legea nr. 247/2002, cu modificările şi completările ulterioare, se introduce un nou alineat, alineatul (93), cu următorul cuprins:

(93) Prin excepţie de la prevederile alin. (8), autorităţile şi instituţiile publice, indiferent de sistemul de finanţare şi subordonare, pot achiziţiona, în condiţiile legii, autoturisme al căror preţ nu poate depăşi contravaloarea în lei a sumei de 35.000 euro inclusiv TVA, cu condiţia ca achiziţia acestora să fie realizată în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante din punct de vedere energetic, finanţat din Fondul pentru mediu, potrivit Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

	
	Articolul unic se modifică și va avea următorul cuprins :
„Articol unic – După alineatul (92) al articolului 5 din  Ordonanța Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, publicată în Monitorul Oficial al României, Partea I, nr. 542 din 1 septembrie 2001, aprobată cu modificări prin Legea nr. 247/2002, cu modificările și completările ulterioare, se introduc două alineate noi, alineatele (93) și (94), cu următorul cuprins:

”(93) Prin excepție de la prevederile alin. (8), autoritățile și instituțiile publice, indiferent de sistemul de finanțare și subordonare, pot achiziționa, în condițiile legii, autoturisme al căror preț nu poate depăși contravaloarea în lei a sumei de 35.000 euro, inclusiv TVA, cu condiția ca achiziția acestora să fie realizată în cadrul Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante din punct de vedere energetic, finanțat din Fondul pentru mediu, potrivit Ordonanței de urgență a Guvernului nr. 196/2005 privind Fondul pentru mediu, aprobată cu modificări și completări prin Legea nr. 105/2006, cu modificările și completările ulterioare.

(94) Prin excepție de la prevederile alin. (8), Serviciile Parlamentului, Administrația Prezidențială și Secretariatul General al Guvernului pot achiziționa, în condițiile legii, autoturisme după normativele proprii stabilite.”

Autor: Florin - Claudiu Roman, deputat Grupul parlamentar al PNL
	Această necesitate este evidentă în cazurile în care activitățile specifice impun utilizarea unor autoturisme cu dotări speciale, care nu ar putea fi achiziționate în condiţiile în care instituţiile publice sunt obligate să achiziționeze autovehicule în conformitate cu prevederile art. 5 alin. (8) din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările şi completările ulterioare (capacitate cilindrică mai mică de 1.600 cm3 şi al căror preţ nu poate depăşi contravaloarea în lei a sumei de 18.000 euro inclusiv TVA).

Astfel, considerăm oportună introducerea temeiului legal pentru achiziția de autoturisme conform propriilor normative, în cazul Serviciilor Parlamentului (Senatul și Camera Deputaților), Administrația Prezidențială și Secretariatul General al Guvernului.

